Spania a învins Germania la scor de tenis, 6-0 în Liga Națiunilor. Este cea mai dură înfrângere a nemților din istorie în competițiile oficiale.
Spania s-a impus pe teren propriu cu 6-0 în fața Germaniei. Golurile au fost înscrise de Morata (17), Torres (33, 55, 71), Rodri (38) și Oyarzabal (89). Este cea mai dură înfrângere a nemților din istorie în competițiile oficiale.
Meci de coșmar pentru Germania pe Estadio de La Cartuja din Sevilla, în ultimul meci din Liga Națiunilor, contra Spaniei. Echipa antrenată de Joachim Low a pierdut scor 6-0, cea mai dură înfrângere a nemților din istorie în competițiile oficiale. Cel mai recent eșec de asemenea proporții a fost în 1931, într-un amical contra Austriei, tot cu același scor 6-0.Golurile partidei au fost înscrise de Morata (17), Torres (33, 55, 71), Rodri (38) și Oyarzabal (89). Ferran Torres, jucătorul de 20 de ani al lui Man. City, a reușit astfel primul său hattrick la naționala Spaniei.Spania a dominat complet partida, cu o posesie de 70% și 23 de șuturi la poartă. Nemții n-au avut niciun șut pe poartă.Germania era neînvinsă în 2020 înaintea acestui meci și era lider în Grupa 4 din Liga Națiunilor.Ibericii se califică în semifinalele Ligii Națiunilor alături de Franța, urmând ca celelalte două echipe să fie stabilite azi. Italia, Olanda și Polonia au șanse să meargă mai departe din Grupa 1, iar Belgia și Danemarca se întâlnesc direct pentru un loc în faza finală în Grupa 2.